ⵏⴰⵡⴰⵍ ⵙⵙⵄⴷⴰⵡⵉ

ⵏⴰⵡⴰⵍ ⵙⵙⵄⴷⴰⵡⵉ (1931 - 2021) ⵜⴳⴰ ⵢⴰⵜ ⵜⵎⴰⵔⴰⵜ ⴷ ⵜⵎⵙⴳⵏⴰⴼⵜ ⴷ ⵢⴰⵜ ⵜⵎⵖⴰⵔⵜ ⵍⵍⵉ ⴱⴰⵀⵔⴰ ⵉⴼⴽⴰⵏ ⴳ ⵢⵉⴳⵔ ⵏ ⵓⴼⵔⴰⴽ ⴷ ⵓⵙⵡⵉⵏⴳⵎ. 

 ⵜⵓⴷⵔⵜ ⵏⵏⵙ 
ⵜⵍⵓⵍ ⴷ ⵏⴰⵡⴰⵍ ⴳ ⵜⵎⴰⵣⵉⵔⵜ ⵏ ⵎⵉⵚⵕ ⴳ ⵡⴰⵢⵢⵓⵔ ⵏ ⴽⵟⵓⴱⵕ 27 ⴳ ⵓⵙⴳⴳⵯⴰⵙ ⵏ 1931 ⴳ ⴽⴰⴼⵔ ⵟⴰⵃⵍⴰ. ⵜⵓⵎⵥ ⵜⴰⵙⵍⴽⵉⵏⵜ ⵏ ⵜⵙⵏⵉⵊⵊⵉⵜ ⴳ ⵜⵙⴷⴰⵡⵉⵜ ⵏ ⵍⵇⵇⴰⵀⵉⵔⴰ ⴳ ⵓⵙⴳⴳⵯⴰⵙ 1955. ⵜⴰⵡⵓⵔⵉ ⵏⵏⵙ ⵜⴰⵎⵣⵡⴰⵔⵓⵜ ⵜⴳⴰ ⵜⵜ ⵜⴰⵎⵙⴳⵏⴰⴼⵜ ⴳ ⵜⵎⴰⵡⴰⵙⵜ ⵏ ⵜⴷⵓⵙⵉ ⵏ ⵎⵉⵚⵕ, ⵉⵎⵉⵍ ⵜⵎⵎⴰⵜⵜⵉ ⵙ ⵢⵉⴳⵔ ⵏ ⵓⵙⵙⵍⵎⴷ ⵜⴳ ⵜⴰⵙⵍⵎⴰⴷⵜ ⴳ ⵜⵙⴷⴰⵡⵉⵜ ⵏ "ⵄⵉⵏ ⵛⴰⵎⵙ".

ⴳ ⵓⵙⴳⴳⵯⴰⵙ ⵏ 1981 ⵜⴽⴽⴰ ⴷ ⵏⴰⵡⴰⵍ ⴰⵖⵣⵓ ⴰⵛⴽⵓ ⵜⵙⴽⵔ ⵢⴰⵜ ⵜⵙⵖⵓⵏⵜ ⵏ ⵓⵎⵓⵙⵙⵓ ⴰⵙⴷⵏⴰⵏ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ "ⵜⴰⵎⴳⴳⴰⵔⵜ". ⴷ ⵜⴼⴼⵓⵖ ⴷ ⴳ ⵓⵖⵣⵓ ⵎⴰⵢⴰⴷ ⵏⵏ ⴳⵉⵙ ⵜⴽⴽⴰ ⴽⵕⴰⴹ ⵡⴰⵢⵢⵓⵔⵏ, ⵜⵙⵙⵓⴼⵖ ⴷ ⵏⵉⵜ ⴰⴷⵍⵉⵙ ⵏ "ⵜⵉⵎⵙⵙⴽⵜⴰⵢ ⵉⵏⵓ ⴳ ⵓⵖⵣⵓ ⵏ ⵜⵎⵖⴰⵔⵉⵏ". ⴷ ⵜⵙⵙⵓⴼⵖ ⴷ ⵢⴰⵜ ⵜⵉⵏⴰⵢⵜ ⵍⵍⵉ ⵉⴳⴰⵏ: "ⵖⵉⵍⴰⴷ ⵉⴳⴰ ⵉⵎⵉⵣⵉ ⵢⴰⵏ ⵙⴳ ⵜⵓⴷⵔⵜ ⵉⵏⵓ ⵙⴳ ⵎⴰⵢⴷ ⵓⵙⵉⵖ ⴰⵖⴰⵏⵉⴱ ⴰⵔⴰⵖ. ⵓⵔ ⵉⵍⵍⵉ ⵎⴰⴷ ⵉⵅⵛⵏⵏ ⴳⴷ ⵜⵉⴷⵜ ⴳ ⵢⴰⵏ ⵓⵎⴰⴹⴰⵍ ⵉⴽⵜⵓⵔⵏ ⵙ ⵜⴽⵔⴽⴰⵙ". ⴷ ⴰⵡⴷ ⵏⴰⵡⴰⵍ ⵜⴳⴰ ⵜⴰⵏⵔⵖⴰⵎⵜ ⵏ ⵜⵙⴽⵔⴰ ⵏ ⵓⵡⵜⵎ ⴷ ⵜⵡⵜⵎⵜ. ⴷ ⵜⴻⵜⵜⵢⵓⵙⵙⴰⵏ ⵙ ⵜⵉⵔⵔⴰ ⵏⵏⵙ ⵏⵏⴰ ⵉⴳⴰⵏ ⴰⵣⵖⴰⵏ ⵉ ⵡⴰⴷⴷⴰⴷ ⴰⵏⴰⵎⵓⵏ ⴷ ⵓⵙⵔⵜⴰⵏ ⴳ ⵎⵉⵚⵕⴰ ⴷ ⵓⵎⴰⴹⴰⵍ. ⵙⵍⴰⵡⴰⵏ ⴰⴽⴽⵯ ⵎⴰⴷ ⵉⵥⵍⵉⵏ ⵙ ⵉⵣⵔⴼⴰⵏ ⵏ ⵜⵎⵖⴰⵔⵜ ⴷ ⵉⵙⴽⵉⵍ. 

ⵉⴳⵉⵜⵏ ⵏ ⵙⵙⵄⴷⴰⵡⵉ
ⵏⴰⵡⴰⵍ ⵙⵙⵄⴷⴰⵡⵉ ⵜⴻⵜⵜⵓⵙⵙⴰⵏ ⵙ ⵜⵉⵔⵔⴰ ⵏⵏⵙ ⵏⵏⴰ ⵉⴳⴰⵏ ⴰⵣⵖⴰⵏ ⵉ ⵡⴰⴷⴷⴰⴷ ⴰⵏⴰⵎⵓⵏ ⴷ ⵓⵙⵔⵜⴰⵏ ⴳ ⵎⵉⵚⵕⴰ ⴷ ⵓⵎⴰⴹⴰⵍ. ⵙⵍⴰⵡⴰⵏ ⴰⴽⴽⵯ ⵎⴰⴷ ⵉⵥⵍⵉⵏ ⵙ ⵉⵣⵔⴼⴰⵏ ⵏ ⵜⵎⵖⴰⵔⵜ ⴷ ⵉⵙⴽⵉⵍ. ⴳ ⵉⴷⵍⵉⵙⵏ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ:

(المرأة والجنس) ⵜⴰⵎⵖⴰⵔⵜ ⴷ ⵡⴰⵔⵉⵙ  (1974).
(امرأة عند نقطة الصفر) ⵜⴰⵎⵖⴰⵔⵜ ⴷⴰⵔ ⵜⵇⵉⴼⵉⵜ ⵏ ⵓⵎⵢⴰ.) (1975).
(موت الرجل الوحيد في العالم)  ⵜⴰⵎⵜⵜⴰⵏⵜ ⵏ ⵓⵔⴳⴰⵣ ⴰⵎⵢⵉⵡⵏ  ⴳ ⵓⵎⴰⴹⴰⵍ (1989).
(الوجه العاري للمرأة العربية) ⵓⴷⵎ ⴰⵃⵕⴹⵉⴹ ⵏ ⵜⵎⵖⴰⵔⵜ ⵜⴰⵄⵕⴰⴱⵜ (1977).

ⵙⵙⵄⴷⴰⵡⵉ ⴷ ⵓⵎⵓⵙⵙⵓ ⴰⵙⴷⵏⴰⵏ ⴷ ⵜⵙⵎⵖⵓⵔⵉⵏ ⵏⵏⵙ
ⵙⵙⵄⴷⴰⵡⵉ ⵜⴽⴽⴰ ⵜⵜ ⵉⵏⵏ ⴰⵡⴷ ⵜⴳⴰ ⵢⴰⵜ ⵜⵎⵖⴰⵔⵜ ⵍⵍⵉ ⴱⴰⵀⵔⴰ ⵉⵙⴰⵡⴰⵍⵏ ⴷ ⵍⵍⵉ ⵉⴼⴽⴰⵏ ⵜⵓⴳⴷⵜ ⴳ ⵢⵉⴳⵔ ⵏ ⵉⵣⵔⴼⴰⵏ ⵏ ⵓⴼⴳⴰⵏ ⴷ ⵓⵎⵓⵙⵙⵓ ⴰⵙⴷⵏⴰⵏ. ⵉⵍⴽⵎ ⵜⵜ ⴽⵉⴳⴰⵏ ⵏ ⵓⵣⴰⵡⴰⵔ ⵙ ⵜⵎⵏⵜⵉⵍⵜ ⵏ ⵜⴰⵏⵏⴰⵢⵉⵏ ⴷ ⵉⵡⵏⴳⵉⵎⵏ ⵏⵏⵙ. 

ⵜⵓⵎⵥ ⵏⴰⵡⴰⵍ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⴷ ⵉⵙⵙⵎⵖⵔⵏ ⵉ ⵜⴰⵡⵓⵔⵉ ⵏⵏⵙ ⴳ ⵜⵙⴽⵍⴰ ⵓⵍⴰ ⴳ ⵜⵖⵏⵙⴰ:

 ⵜⴰⵙⵎⵖⵓⵔⵜ ⵏ ⵉⵥⵥⵍⵎⴹ ⴷ ⵢⵉⴼⴼⵓⵙ ⴰⵙⴳⴳⵯⴰⵙ ⵏ 2004 ⴷⴰⵔ ⵓⵙⵇⵇⵉⵎ ⵏ ⵓⵕⵓⴱⴱⴰ .
 ⵜⴰⵙⵎⵖⵓⵔⵜ ⵏ ⵙⵜⵉⵖ ⴷⴰⵖⵉⵔⵎⴰⵏ ⴳ ⵙⵙⵡⵉⴷ ⴰⵙⴳⴳⵯⴰⵙ ⵏ 2011.

 ⵜⴰⵎⵜⵜⴰⵏⵜ ⵏⵏⵙ 
ⵜⵎⵎⵓⵜ ⵏⴰⵡⴰⵍ ⵙⵙⵄⴷⴰⵡⵉ ⴳ ⵓⵡⵜⴰⵢ ⵏ 90 ⵓⵙⴳⴳⵯⴰⵙ ⴳ ⵓⵙⴳⴳⵯⴰⵙ ⵏ 2021 ⴳ ⵡⴰⵢⵢⵓⵔ ⵏ ⵎⴰⵕⵚ ⴳ 21 ⴳⵉⵙ, ⴳ ⵉⴼⴼⵓⵙ ⵏ ⵍⵊⵉⵣⴰ.

ⵉⵡⵏⵏⴰⵏ ⵏ ⵙⵙⵄⴷⴰⵡⵉ
 ⴰⵏⵏⵓⴽⵎⵓ ⴰⵔ ⴷ ⵉⵜⵜⴰⵛⴽⴰ ⴳ ⵜⴽⵚⵚⴰⴹ ⴷ ⵜⵎⴷⴷⴰⵍⵍⵓⵜ ⵏ ⵡⴰⵔⴰ ⵏ ⵜⴱⴷⴷⵉ.
 ⵉⵍⵍⴰ ⴼ ⵓⴼⴳⴰⵏ ⴰⴷ ⵉⵙⵙⵢⴰⴼⴰ ⵙ ⵓⵇⵥⵥⵕ ⵜⵉⵣⵉ ⵍⵍⵉ ⵓⵔ ⵢⴰⵇⵇⵔⴰ ⵓⵍⴰ ⴰⵔ ⵉⵜⵜⵍⵎⴰⴷ ⴷ ⵓⵔ ⴰⵔ ⵉⵙⴰⵇⵙⴰ ⴷ ⵓⵔ ⴷⴰ ⵉⵙⵡⵉⵏⴳⵉⵎ, ⵙ ⵎⴽⴰⵏⵏ ⴰⵔ ⵉⵜⵜⵉⵏⵉ ⴷ ⵢⵉⵖⴼ ⵏⵏⵙ ⵉⵙ ⴰⵔ ⵉⵜⵜⵔⵎⴰⵙ ⵜⵉⵖⴰⵡⵙⵉⵡⵉⵏ ⴰⴽⴽⵯ.
 ⵉⵍⵍⴰ ⴼ ⵓⴼⴳⴰⵏ ⴰⴷ ⵉⵙⵙⵢⴰⴼⴰ ⵙ ⵓⵇⵥⵥⵕ ⴷⴰⵖ ⵜⵉⵣⵉ ⵍⵍⵉ ⵉⵜⵜⴼⵢⵢⴰⵛ ⵙ ⵓⵢⵍⵍⵉ ⵣⵣⵔⵉⵏ ⵉⴷ ⴷⴰⴷⴷⴰⵙ, ⵎⴰⵛⴰ ⴰⵎⵉⵍⴰⵏ ⵏⵏⵙ ⵉⴳⴰ ⴰⵎⵏⵏⵓⵔⵉ.
 ⴰⴼⴳⴰⵏ ⵉⵅⵚⵚⴰ ⵜ ⴰⴷ ⵉⵙⵙⵢⴰⴼⴰ ⴷⴰⵖ ⵙ ⵓⵇⵥⵥⵕ ⵜⵉⵣⵉ ⵍⵍⵉ ⵉⴳⴰ ⵡⴰⵎⵓⵏ ⵏⵏⵙ ⴰⵏⴳⵓⴼ ⴷ ⵓⵔ ⴷⴰ ⵢⴰⴽⴽⴰ ⵉ ⵓⵎⴰⴹⴰⵍ ⴰⵡⴷ ⵢⴰⵜ.
 ⴽⵓ ⴰⵏⴳⵔⴰⵡ ⴰⵙⵔⵜⴰⵏ ⴰⵔ ⵉⴼⵔⵔⵓ ⴰⵙⴳⴷ ⵙ ⵎⴽⵍⵍⵉ ⵉⵔⴰ.
 ⵜⴰⵎⵖⴰⵔⵜ ⵜⴳⴰ ⵜⴰⵎⵔⴽⴽⵯⵉⴷⵜ ⴳ ⵉⵙⴳⴷⴰⵏ ⴰⴽⴽⵯ.

ⴳ ⵢⴰⵏ ⵓⵏⵎⵓⵇⵇⴰⵔ ⵏⵏⵙ ⵍⵍⵉ ⴷⴰⵔⵙ ⵉⴳⴳⵯⵔⴰⵏ, ⵜⵏⵏⴰ ⴳⵉⵙ:

 "ⴰⵔ ⵜⵟⵟⴰⵕⵏⵜ ⵜⴼⴽⴽⴰ ⵓⵔ ⴷ ⵜⴰⵡⵏⴳⵉⵎⵜ."

 "ⴽⵓⵍⵍⵓ ⵜⵉⴳⵔⴰⵡⵍⴰⵢⵉⵏ ⵏ ⵓⵎⵣⵔⵓⵢ ⵜⵜⵓⵙⵖⵔⵉⵏⵜ ⵙ ⵜⵎⵏⵜⵉⵍⵜ ⵏ ⵉⵔⴳⴰⵣⵏ ⵏ ⵓⵙⴳⴷ, ⵎⴰⵅⵅ? ⴰⵛⴽⵓ ⵜⴰⵍⴰⵢⵉⴽⵜ ⵓⵔ ⴷⴰ ⵜⴻⵜⵜⵃⵇⵇⴰⵇ, ⵙⴽⵔⵏ ⴳⵉⵙ ⵜⴰⵙⴱⴱⴰⴱⵜ ⴳ ⵜⵙⵔⵜⵉⵜ ⴰⵎⵎ ⵜⴰⴷⵉⵎⵓⵇⵕⴰⵜⵉⵜ.

 "ⵏⴽⴽⵏⵉ ⵏⴷⴷⵔ ⴳ ⵢⴰⵏ ⵓⵎⴰⴹⴰⵍ ⵏ ⵜⴽⵔⴽⴰⵙ."

 ⵥⵕ ⵓⴳⴳⴰⵔ 

 ⵎⵉⵚⵕ
 ⵎⵓⵃⵎⵎⴰⴷ ⵛⴰⵃⵕⵓⵕ
 ⴰⵙⴳⴷ
 ⴰⵎⵓⵙⵙⵓ ⴰⵙⴷⵏⴰⵏ
 ⵉⵙⴰⵖⵓⵍⵏ